CELEX: 32018R1629
Language: sl
Date: 2018-07-25 00:00:00
Title: Delegirana uredba Komisije (EU) 2018/1629 z dne 25. julija 2018 o spremembi seznama bolezni iz Priloge II k Uredbi (EU) 2016/429 Evropskega parlamenta in Sveta o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (Besedilo velja za EGP.)

31.10.2018   
               
               
                  SL
               
               
                  Uradni list Evropske unije
               
               
                  L 272/11
               
            
         DELEGIRANA UREDBA KOMISIJE (EU) 2018/1629
         z dne 25. julija 2018
         o spremembi seznama bolezni iz Priloge II k Uredbi (EU) 2016/429 Evropskega parlamenta in Sveta o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (1) in zlasti člena 5(2) in (4),
         ob upoštevanju naslednjega:
         
                     (1)
                  
                  
                     Uredba (EU) 2016/429 določa pravila za preprečevanje in obvladovanje bolezni živali, ki se prenašajo na živali ali na ljudi, vključno s pravili za določanje prednostnega seznama bolezni, ki zadevajo Unijo, in njihovo razvrščanje. Člen 5 Uredbe (EU) 2016/429 določa, da se posebna pravila za preprečevanje in obvladovanje posameznih bolezni uporabljajo za bolezni iz navedenega člena ter iz Priloge II k navedeni uredbi. Člen 5(3) navedene uredbe določa nekatera merila, ki se upoštevajo pri spremembi seznama navedene priloge, parametri ocenjevanja, ki se uporabljajo za ugotavljanje, ali bolezen izpolnjuje zahtevane pogoje za uvrstitev na seznam v skladu z navedenim členom, pa so določeni v členu 7 navedene uredbe.
                  
               
                     (2)
                  
                  
                     Člen 275 Uredbe (EU) 2016/429 določa, da Komisija pregleda seznam bolezni iz Priloge II k navedeni uredbi najpozneje do 20. aprila 2019.
                  
               
                     (3)
                  
                  
                     Komisija je s pomočjo Evropske agencije za varnost hrane (v nadaljnjem besedilu: EFSA) sistematično ocenila bolezni živali, ki zahtevajo ukrepanje Unije, na podlagi strokovnega znanja referenčnih laboratorijev EU za zdravje živali in mednarodnih standardov Svetovne organizacije za zdravje živali. Za namene navedene ocene so bila uporabljena merila iz člena 5(3) Uredbe (EU) 2016/429 in parametri ocenjevanja iz člena 7 navedene uredbe.
                  
               
                     (4)
                  
                  
                     Ocenjene bolezni zajemajo 39 bolezni, ki so trenutno navedene v Prilogi II k Uredbi (EU) 2016/429, 19 bolezni posebnega pomena za ukrepe za preprečevanje in obvladovanje bolezni ter trgovinske ukrepe, kot so enzootska goveja levkoza, infekciozni bovini rinotraheitis ali okužba z virusom bolezni Aujeszkega, in nekatere druge bolezni, ki jih je navedla Svetovna organizacija za zdravje živali, kot so tripanosomiaza (Trypanosoma evansi) ali nalezljiva plevropnevmonija koz.
                  
               
                     (5)
                  
                  
                     Za namene ocene je bila EFSA zaprošena za 29 znanstvenih mnenj o različnih boleznih živali. Pri tem je EFSA upoštevala metodo iz znanstvenega mnenja, sprejetega 5. aprila 2017, o metodi ad hoc za oceno o uvrstitvi na seznam in razvrščanju bolezni živali v okviru pravil o zdravju živali (2). Za preostale bolezni so ocene temeljile na najnovejših mnenjih EFSA in informacijah, ki so jih predložili referenčni laboratoriji EU za zdravje živali. Kar zadeva vse ocenjene bolezni, so bili upoštevani vsi standardi Svetovne organizacije za zdravje živali.
                  
               
                     (6)
                  
                  
                     Rezultati znanstvene ocene EFSA so bili pomanjkljivi za nekatere bolezni, kot so tripanosomiaza (Trypanosoma evansi) (3), enzootska goveja levkoza (4), venezuelski encefalomielitis enoprstih kopitarjev (5), okužba z Varroa spp. (varooza) (6) in koi herpes viroza (7). Ob upoštevanju razprav na sestankih strokovnih skupin za zdravje živali (8) navedenih pet bolezni izpolnjuje zahteve iz člena 5(3) Uredbe (EU) 2016/429. Navedene bolezni bi bilo treba vključiti na seznam iz Priloge II k navedeni uredbi.
                  
               
                     (7)
                  
                  
                     Rezultati opravljenih znanstvenih ocen so pokazali, da vezikularna bolezen prašičev (9), vezikularni stomatitis (9), epizootski ulcerativni sindrom (10) in nalezljiva ohromelost prašičev ne izpolnjujejo zahtev iz člena 5(3) Uredbe (EU) 2016/429. Navedene bolezni bi bilo zato treba črtati s seznama iz Priloge II k navedeni uredbi.
                  
               
                     (8)
                  
                  
                     Tripanosomiaza (Trypanosoma evansi) (3), ebola (11), paratuberkuloza (12), japonski encefalitis (13), mrzlica Zahodnega Nila (14), vročica Q (15), infekciozni bovini rinotraheitis/infekciozni pustularni vulvovaginitis (16), bovina virusna diareja (17), goveja genitalna kampilobakterioza (18), trihomoniaza (19), enzootska goveja levkoza (4), nalezljiva plevropnevmonija koz (20), ovčji epididimitis (Brucella ovis) (21), okužba z Burkholderia mallei (smrkavost), okužba z arteritisom enoprstih kopitarjev, infekciozna anemija enoprstih kopitarjev, durina, nalezljivi metritis kobil, encefalomielitis enoprstih kopitarjev (vzhodni in zahodni) (22), okužba z virusom bolezni Aujeszkega (23), okužba z virusom prašičjega reprodukcijskega in respiratornega sindroma (24), aviarna mikoplazmoza (Mycoplasma gallisepticum in M. meleagridis) (25), okužba z virusi nizkopatogene aviarne influence (26), aviarna klamidioza (27), okužba z Varroa spp. (varooza) (6), okužba z Aethina tumida (malim panjskim hroščem) (28), huda gniloba čebelje zalege, okužba s Tropilaelaps spp (28). in okužba z Batrachochytrium salamandrivorans (29) izpolnjujejo zahteve iz člena 5(3) Uredbe (EU) 2016/429. Navedene bolezni bi bilo treba vključiti na seznam iz Priloge II k navedeni uredbi.
                  
               
                     (9)
                  
                  
                     Člen 2(2) Uredbe (EU) 2016/429 določa, da se navedena uredba uporablja za prenosljive bolezni, vključno z zoonozami, brez poseganja v pravila iz Sklepa št. 1082/2013/EU Evropskega parlamenta in Sveta (30), Uredbe (ES) št. 999/2001 Evropskega parlamenta in Sveta (31), Direktive 2003/99/ES Evropskega parlamenta in Sveta (32) in Uredbe (ES) št. 2160/2003 Evropskega parlamenta in Sveta (33). Ker so bolezni, zajete v pravilih iz navedenih aktov, tj. listerioza, salmoneloza (zoonotska salmonela), trihineloza, verotoksigena E. coli ter transmisivne spongiformne encefalopatije, zajete že v pravilih posameznih sektorjev, bi jih bilo treba črtati s seznama iz Priloge II k Uredbi (EU) 2016/429.
                  
               
                     (10)
                  
                  
                     Seznam bolezni iz Priloge II k Uredbi (EU) 2016/429 bi bilo zato treba ustrezno spremeniti.
                  
               
                     (11)
                  
                  
                     Uredbo (EU) 2016/429 bi bilo zato treba spremeniti.
                  
               
                     (12)
                  
                  
                     Ker se Uredba (EU) 2016/429 uporablja z učinkom od 21. aprila 2021, bi se morale spremembe, ki jih uvaja ta uredba, uporabljati od navedenega datuma –
                  
               SPREJELA NASLEDNJO UREDBO:
         
            Člen 1
            Priloga II k Uredbi (EU) 2016/429 se nadomesti z besedilom iz Priloge k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od 21. aprila 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 25. julija 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 84, 31.3.2016, str. 1.
         
            (2)  EFSA Journal 2017;15(7):4783.
         
            (3)  EFSA Journal 2017;15(7):4892.
         
            (4)  EFSA Journal 2017;15(8):4956.
         
            (5)  EFSA Journal 2017;15(8):4950.
         
            (6)  EFSA Journal 2017;15(10):4997.
         
            (7)  EFSA Journal 2017;15(7):4907.
         
            (8)  https://ec.europa.eu/food/animals/health/expert_group_en.
         
            (9)  EFSA Journal 2012;10(4):2631.
         
            (10)  EFSA Journal 2011;9(10):2387.
         
            (11)  EFSA Journal 2017;15(7):4890.
         
            (12)  EFSA Journal 2017;15(7):4960.
         
            (13)  EFSA Journal 2017;15(7):4948.
         
            (14)  EFSA Journal 2017;15(8):4955.
         
            (15)  EFSA Journal 2010;8(5): 1595.
         
            (16)  EFSA Journal 2017;15(7):4947.
         
            (17)  EFSA Journal 2017;15(8):4952.
         
            (18)  EFSA Journal 2017;15(10):4990.
         
            (19)  EFSA Journal 2017;15(10):4992.
         
            (20)  EFSA Journal 2017;15(10):4996.
         
            (21)  EFSA Journal 2017;15(10):4994.
         
            (22)  EFSA Journal 2017;15(7):4946.
         
            (23)  EFSA Journal 2017;15(7):4888.
         
            (24)  EFSA Journal 2017;15(7):4949.
         
            (25)  EFSA Journal 2017;15(8):4953.
         
            (26)  EFSA Journal 2017;15(7):4891.
         
            (27)  Poročilo znanstvenega odbora za zdravje in dobrobit živali, sprejeto 16. aprila 2002, https://ec.europa.eu/food/sites/food/files/safety/docs/sci-com_scah_out73_en.pdf.
         
            (28)  EFSA Journal 2013;11(3):3128.
         
            (29)  EFSA Journal 2017;15(11):5071.
         
            (30)  Sklep št. 1082/2013/EU Evropskega parlamenta in Sveta z dne 22. oktobra 2013 o resnih čezmejnih nevarnostih za zdravje in o razveljavitvi Odločbe št. 2119/98/ES (UL L 293, 5.11.2013, str. 1).
         
            (31)  Uredba Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (UL L 147, 31.5.2001, str. 1).
         
            (32)  Direktiva 2003/99/ES Evropskega parlamenta in Sveta z dne 17. novembra 2003 o spremljanju zoonoz in povzročiteljev zoonoz, ki spreminja Odločbo Sveta 90/424/EGS in razveljavlja Direktivo Sveta 92/117/EGS (UL L 325, 12.12.2003, str. 31).
         
            (33)  Uredba (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (UL L 325, 12.12.2003, str. 1).
      
      
         
            PRILOGA
            „
                  
                     PRILOGA II
                     
                        SEZNAM BOLEZNI ŽIVALI
                     
                     
                                 —
                              
                              
                                 okužba z virusom goveje kuge
                              
                           
                                 —
                              
                              
                                 okužba z virusom mrzlice doline Rift
                              
                           
                                 —
                              
                              
                                 okužba z Brucella abortus, B. melitensis in B. suis
                                 
                              
                           
                                 —
                              
                              
                                 okužba s kompleksom Mycobacterium tuberculosis (M. bovis, M. caprae in M. tuberculosis)
                              
                           
                                 —
                              
                              
                                 okužba z virusom stekline
                              
                           
                                 —
                              
                              
                                 okužba z virusom modrikastega jezika (serotipi 1–24)
                              
                           
                                 —
                              
                              
                                 okužba z Echinococcus multilocularis
                                 
                              
                           
                                 —
                              
                              
                                 okužba z virusom epizootske hemoragične bolezni
                              
                           
                                 —
                              
                              
                                 vranični prisad
                              
                           
                                 —
                              
                              
                                 tripanosomiaza (Trypanosoma evansi)
                              
                           
                                 —
                              
                              
                                 ebola
                              
                           
                                 —
                              
                              
                                 paratuberkuloza
                              
                           
                                 —
                              
                              
                                 japonski encefalomielitis
                              
                           
                                 —
                              
                              
                                 mrzlica Zahodnega Nila
                              
                           
                                 —
                              
                              
                                 vročica Q
                              
                           
                                 —
                              
                              
                                 okužba z virusom vozličastega dermatitisa
                              
                           
                                 —
                              
                              
                                 okužba z Mycoplasma mycoides, podvrsto miocidi SC (pljučna kuga govedi)
                              
                           
                                 —
                              
                              
                                 infekciozni bovini rinotraheitis/infekciozni pustularni vulvovaginitis
                              
                           
                                 —
                              
                              
                                 bovina virusna diareja
                              
                           
                                 —
                              
                              
                                 goveja genitalna kampilobakterioza
                              
                           
                                 —
                              
                              
                                 trihomoniaza
                              
                           
                                 —
                              
                              
                                 enzootska goveja levkoza
                              
                           
                                 —
                              
                              
                                 osepnice ovc in koz
                              
                           
                                 —
                              
                              
                                 okužba z virusom kuge drobnice
                              
                           
                                 —
                              
                              
                                 nalezljiva plevropnevmonija koz
                              
                           
                                 —
                              
                              
                                 ovčji epididimitis (Brucella ovis)
                              
                           
                                 —
                              
                              
                                 okužba z Burkholderia mallei (smrkavost)
                              
                           
                                 —
                              
                              
                                 okužba z virusom arteritisa enoprstih kopitarjev
                              
                           
                                 —
                              
                              
                                 infekciozna anemija enoprstih kopitarjev
                              
                           
                                 —
                              
                              
                                 durina
                              
                           
                                 —
                              
                              
                                 venezuelski encefalomielitis enoprstih kopitarjev
                              
                           
                                 —
                              
                              
                                 nalezljivi metritis kobil
                              
                           
                                 —
                              
                              
                                 encefalomielitis enoprstih kopitarjev (vzhodni in zahodni)
                              
                           
                                 —
                              
                              
                                 okužba z virusom bolezni Aujeszkega
                              
                           
                                 —
                              
                              
                                 okužba z virusom prašičjega reprodukcijskega in respiratornega sindroma
                              
                           
                                 —
                              
                              
                                 okužba z virusom atipične kokošje kuge
                              
                           
                                 —
                              
                              
                                 aviarna mikoplazmoza (Mycoplasma gallisepticum in M. meleagridis)
                              
                           
                                 —
                              
                              
                                 okužba s Salmonella Pullorum, S. Gallinarum in S. arizonae
                                 
                              
                           
                                 —
                              
                              
                                 okužba z virusi nizkopatogene aviarne influence
                              
                           
                                 —
                              
                              
                                 aviarna klamidioza
                              
                           
                                 —
                              
                              
                                 okužba z Varroa spp. (varooza)
                              
                           
                                 —
                              
                              
                                 okužba z Aethina tumida (malim panjskim hroščem)
                              
                           
                                 —
                              
                              
                                 huda gniloba čebelje zalege
                              
                           
                                 —
                              
                              
                                 okužba z Tropilaelaps spp.
                                 
                              
                           
                                 —
                              
                              
                                 okužba z Batrachochytrium salamandrivorans
                                 
                              
                           
                                 —
                              
                              
                                 epizootska hematopoetska nekroza
                              
                           
                                 —
                              
                              
                                 virusna hemoragična septikemija
                              
                           
                                 —
                              
                              
                                 infekciozna hematopoetska nekroza
                              
                           
                                 —
                              
                              
                                 okužba z virusom infekciozne anemije lososov z delecijo zelo polimorfne regije (HPR)
                              
                           
                                 —
                              
                              
                                 koi herpes viroza
                              
                           
                                 —
                              
                              
                                 okužba z Mikrocytos mackini
                                 
                              
                           
                                 —
                              
                              
                                 okužba s Perkinsus marinus
                                 
                              
                           
                                 —
                              
                              
                                 okužba z Bonamia ostreae
                                 
                              
                           
                                 —
                              
                              
                                 okužba z Bonamia exitiosa
                                 
                              
                           
                                 —
                              
                              
                                 okužba z Marteilia refringens
                                 
                              
                           
                                 —
                              
                              
                                 okužba z virusom sindroma Taura
                              
                           
                                 —
                              
                              
                                 okužba z virusom rumene glave
                              
                           
                                 —
                              
                              
                                 okužba z virusom bolezni belih pik
                              
                           
               “